Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 47

e) Sportágak nyelvezete, szurkolói kommunikáció 4 óra A szakmai nyelv szókészleti jellemzői (jövevényszók, új alkotású szavak). Sportágakra jellemző szókészlet, a szurkolók nyelvezete (rigmusok, jelek, molinók). Idős szakemberek meghívásával vagy megkérdezésével a tanulók olyan, a tanulandó szakmájukhoz kapcsolódó szaknyelvi szavakat keresnek, amelyeket ma már nem használnak. Találjanak olyan szavakat, amelyeket még az idősebb kollégák nem tanultak ifjúkorukban. Tanári segítséggel állapítsák meg, hogy a szakszavak hogyan képződtek: más nyelvből átvett szavak vagy új alkotásúak. Vizsgálják meg, hogy az eredeti nyelvből átvett szavak írásmódja változott-e, hogyan képezhetünk belőlük újabb szavakat, hogyan ragozzuk őket. Kiscsoportban egy szakszavakkal teli szöveget írjanak át úgy, hogy az laikus számára is érthető legyen. Majd fordítva: egy, a tanár által laikus nyelven megírt szöveget fordítsanak át szakszöveggé. (Esetleg idegen nyelven is gyakorolható, ha erre lehetőséget ad néhány tanuló nyelvtudása.) Sportújságok, internet segítségével minél több, egyes sportágakra jellemző kifejezés gyűjtése: az eredményt szavanként írják fel egy-egy post-it cédulára, majd készítsenek olyan nagy „térképet”, amelyen a cédulák felragasztva sportágakat írnak le egy-egy csoportban. Ha van olyan szó, amely több sportágban is használatos, akkor azt grafikusan is jelöljék (átmetsző körökkel). Nagycsoportban gyűjtsenek olyan verseket, rigmusokat, amelyeket a szurkolók szoktak skandálni. Írják le, és vizsgálják meg a szöveget, majd kiscsoportban elemezzék verstani szempontból: ritmus, rím. Próbálják meg a szöveget javítani verstani, stilisztikai és tartalmi szempontból. Ültessék át a

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes